ઉત્તર ગુજરાતના પાસના કન્વીનરોએ દિનેશ બાંભણિયાના નિર્ણયનો ઉગ્ર વિરોધ કર્યો છે. ઉત્તર ગુજરાત પાસ દ્વારા દિનેશ બાંભણિયા અને અલ્પેશ કથીરિયાને ર૪ કલાકનું અલ્ટિમેટમ અપાયું છે. આ બંને કન્વીનરોએ આવાં પગલાં કોના ઇશારે લીધાં તેનો જાહેરમાં ખુલાસો નહીં કરાય તો ઉત્તર ગુજરાતનો પાટીદાર સમાજ તેમનો બહિષ્કાર કરશે તેવી ચીમકી પણ અપાય છે. ઓડિયો કાંડના નરેન્દ્ર પટેલે એવો આક્ષેપ કર્યો છે કે, દિનેશ બાંભણિયા અને અલ્પેશ કથીરિયાએ પાસને બાનમાં લીધી છે. તેઓ કહે છે કે, આ બંને જણાએ ભાજપ અને એનસીપીના એજન્ટ જેવું વર્તન કર્યુ છે.